Ein bólkur úr Skúlanum á Fløtum vann ársins íverksetarakappingin millum fólkaskúlanæmingar við eini slóðbrótandi verkætlan, um at framleiða boxershorts til mannfólk, ið verjur sáðið ímóti fartelefonstrálum. Tað upplýsir Íversetarahúsið í tíðindaskrivi. Úrslitið av kappingini varð kunngjørt fyri einum fullsettum sali í Norðurlandahúsinum, har finaluna til SkúlaFM 2017 varð hildin fríggjadagin. Tískil fara tær undir at framleiða serlig boxershorts, seymað úr SaniSilvuri, ið verjur sáðið, soleiðis at sáðgóskan ikki versnar, og á henda hátt loysa tær ein altjóða trupulleika. Vinningurin til vinnandi bólkin var, umframt Gullfræið sum Edward Fuglø hevur sniðgivið, ein kekkur uppá 5.000 kr. sum Eik Banki hevur givið. Harumframt lat Føroya Tele eitt gávukort áljóðandi 1000, -kr til hvønn næming í vinnarabólkinum. Tilsamans seks bólkar vóru við í finaluni hesuferð. Øll hugskotini vóru á høgum støði og dómsnevndin metti, at møguleiki var at fara víðari við fleiri av hugskotunum. Í dómsnevndini sótu Jenny Lydersen úr Mentamálaráðnum, Gunnvá Gaard úr Føroya Tele, og Regin W. Dalsgaard formaður í Íverksetarahúsinum. Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg